Propagandast, naljaga pooleks – Propastop
22.06.2017
Jaanipäeva ning võidupüha puhul otsustasime läheneda propagandale meelelahutuslikust küljest. Otsisime venekeelsest veebist rea anekdoote ja nalju, mis peegeldavad Eesti kohta käivaid stereotüüpe, propagandateemasid ning kohalikku julgeolekupoliitilist olukorda.
***
Seoses Eesti astumisega NATO liikmeks sai allianss rikkamaks aeglase reageerimise eriüksuse võrra.
***
Läti õhujõudude lennuväli, telefonikõne NATO peastaabist: “Mida kuradit, kolonel? Te pole veel majutatud, aga juba rikute naabrite õhupiire!”
“Kindral, kas te olete näinud seda Lätit,” vastab kolonel. “Võtke luup ja vaadake kaarti – meie stardirada algab Valgevenes ja lõppeb Venemaal!”
“Kolonel, seda ma tean. Oleme Putini ja Lukašenkaga rääkinud. Aga kes andis teile loa riivata tiivaga Eestit?”
***
Läti ja Leedu vahel toimub relvastatud konflikt. Leedu kaitseväe juhataja helistab Eesti kaitseväe juhatajale: “Ole meheks ja laena tanke!”
***
USA otsustab kedagi rünnata ja kuulutab Eestile sõja. Tuhanded eestimaalased tulevad tänavatele, et osaleda miitingul Ameerika toetuseks.
***
Eesti pöördus Euroopa komisjoni poole palvega muuta riigi nimi EssEssTooniaks.
***
2016. aastal kasvas Eesti kaitseväe eelarve hüppeliselt, kuna leiti, et ülemjuhatajale on vaja uut mundrit.
***
Mis on eestlaste suurim viga? Nad täidavad ameeriklaste korraldusi saksa täpsusega.
***
Kuna Eesti riik on sedavõrd pisike, on NATO hävitajate pilootide juhendmaterjalis kirjas “Riikide erisused: Eesti – ära kunagi kasuta tippkiirust.“
Foto: Kim Benson/Flickr/CC